Amcu-staking: Soveel skenk die EFFMalema spreek die skare toe op 6 Mei 2014 by Vryheidspark in Rustenburg, Noordwes Foto: EFF, Facebook Die Ekonomiese Vryheidsvegters (EFF) het Dinsdag die bedrag bekend gemaak wat hulle aan die Association of Mineworkers and Construction Union se stakingsfonds gaan oorbetaal. “Die EFF sal R50 000 aan die stakingsfonds skenk,” het Mbuyiseni Ndlozi, woordvoerder van die EFF, in ŉ verklaring gesê. Die fonds is in April ingestel om stakende platinummynwerkers finansieel te ondersteun. Die werkers staak al sedert 23 Januarie. Amcu het reeds R1 miljoen aan die fonds geskenk en vakbondamptenare en personeellede het R50 000 geskenk. Bantu Holomisa, leier van die United Democratic Movement, het tydens sy verkiesingsveldtog in Vryheidspark in Rustenburg R10 000 aan Amcu geskenk. “Die EFF doen ŉ beroep op alle Suid-Afrikaners en die internasionale gemeenskap om ook tot die fonds by te dra,” het Ndlozi gesê. Amcu-lede by Lonmin, Implats en Amplats staak al sedert 23 Januarie en dring aan op ŉ minimumsalaris van R12 500. Alle onderhandelings tot dusver om die staking tot ŉ einde te bring, het vasgeval. Die staking het die maatskappye al R14.4 miljard in inkomste gekos en werkers het al R6.4 miljard in salarisse verloor. -SAPA